EkBass/fiwiki-20250220-pages-articles huggingface dataset:
Anu Panula

Anu Panula (21. lokakuuta 1956 Tampere – 23. heinäkuuta 2021 Tampere) oli suomalainen näyttelijä ja koreografi. Hänen isänsä oli kapellimestari ja säveltäjä Jorma Panula, siskonsa oli näyttelijä Terhi Panula ja veljiään olivat Sami Panula ja Petri Panula. Hänen äitinsä oli näyttelijä Helena Haavisto. Panula perusti Suomen ensimmäisen kehitysvammaisteatteri La Stradan vuonna 2009. Hän oli naimisissa muusikko Hannu Kahiluodon kanssa, josta liitosta on tytär.Työtön Anu Panula perusti teatterin Iltalehti.fi 2.12.2009. Viitattu 30.8.2020. Helsingissä kasvanut Panula asui Tampereella vuodesta 1987 alkaen. Panula toimi viimeiset vuotensa Alzheimerin tautia sairastavan miehensä omaishoitajana ja La Stradan johtajana. Panula kuoli 64-vuotiaana pitkäaikaisen sairauden uuvuttamana. == Lähteet == == Aiheesta muualla == * Elonet * Kodin kuvalehti: Anu Panula hoitaa Alzheimeria sairastavaa puolisoaan Luokka:Suomalaiset näyttelijät Luokka:Suomalaiset koreografit Luokka:Vuonna 1956 syntyneet Luokka:Vuonna 2021 kuolleet
Rino Fisichella

Salvatore "Rino" Fisichella (s. 25. elokuuta 1951 Codogno) on italialainen roomalaiskatolisen kirkon titulaarinen arkkipiispa. Hän toimii paavillisen neuvoston uuden evankelisoinnin edistämisyhdistyksen puheenjohtajana. Tuossa virassa hän on toiminut vuodesta 2010 asti. Fisichella on toiminut pappina vuodesta 1976 ja piispana vuodesta 1998 astihttp://www.catholic- hierarchy.org/bishop/bfisi.html. == Elämä == Vuonna 1951 syntyneestä Fisichellasta tuli Rooman pappi vuonna 1976. Vuonna 1998 hänestä tuli Rooman apulaispiispa ja samana vuonna hänestä tuli myös Vicohabentian titulaaripiispa. Vuodesta 2008 vuoteen 2010 Fisichella toimi Paavillisen neuvoston akatemia elämää varten -järjestön puheenjohtajana. Kesäkuussa 2010 hänestä tuli paavillisen neuvoston uuden evankelisoinnin edistämisyhdistyksen puheenjohtaja. Vuosina 2002-2010 Fisichella toimi myös Paavillisen lateraaniyliopiston rehtorina. == Lähteet == Luokka:Italialaiset piispat Luokka:Arkkipiispat Luokka:Vuonna 1951 syntyneet Luokka:Elävät henkilöt
Howard Zieff

Howard Zieff (21. lokakuuta 1927 – 22. helmikuuta 2009) oli yhdysvaltalainen elokuvaohjaaja, joka aloitti uransa mainosvalokuvaajana ja mainoselokuvaohjaajana. Hänen ohjaamiinsa kymmenkuntaan Hollywood-komediaan kuuluvat Cowboy Hollywoodissa (1975), Tyttö joka kävi intin (1980) sekä Tyttöni mun (1991). == Elämä ja ura == Zieff syntyi Chicagossa juutalaisperheeseen, joka muutti sitten Los Angelesiin. Hän opiskeli vuoden verran taideaineita Los Angeles City Collegessa, kunnes vuonna 1946 liittyi laivastoon. Hän jatkoi opintoja laivaston valokuvauskoulussa Floridan Pensacolassa ja sitten Kalifornian Pasadenassa Art Center College of Design -oppilaitoksessa. Hän aloitti mainosvalokuvaajana New Yorkissa 1950-luvulla ja pääsi 1960-luvun vaihteessa mukaan tekemään monia aikakauden luovimman mainostoimiston Doyle Dane Bernbachin kampanjoita. Hän laajensi osaamistaan valokuvauksesta tv-mainosten ohjaajaksi ja tuli kuuluisaksi humorististen mutta myös kalliita tuotantoja vaativien mainosspottien tekijänä. Vuonna 1969 Zieff myi yrityksensä ja päätti keskittyä pitkien elokuvien tekoon. Maineensa vuoksi hän sai tehtäväkseen komedioita, joista monet nousivat varsin suosituiksi. Hänen viimeiseksi ohjauksekseen jäi vuoden 1994 Tyttöni mun 2, minkä jälkeen Parkinson-oireet saivat hänet vetäytymään eläkkeelle. Hän kuoli vuonna 2009. == Filmografia == *1973: Slither *1975: Cowboy Hollywoodissa *1978: Kotikäynti *1979: Hakkaustarina *1980: Tyttö joka kävi intin *1984: Mies joka tiesi liian vähän *1989: Turha joukko *1991: Tyttöni mun *1994: Tyttöni mun 2 == Aiheesta muualla == * * * Zieffin muistokirjoitus The New York Timesissa Luokka:Vuonna 1927 syntyneet Luokka:Yhdysvaltalaiset elokuvaohjaajat Luokka:Yhdysvaltalaiset valokuvaajat Luokka:Vuonna 2009 kuolleet
Sakkeus

Pyhä apostoli Sakkeus oli Uuden testamentin henkilö, joka oli ammatiltaan publikaani eli ihminen, joka keräsi ihmisiltä verot näiden saapuessa kaupunkiin.http://www.ortodoksi.net/index.php/Sakkeus_%28apostoli%29 Sakkeus oli Abrahamin jälkeläinen ja asui Jerikossa. Hänestä kerrotaan Uudessa testamentissa ainoastaan Luukkaan evankeliumissa. == Sakkeus Raamatun kertomuksessa == thumb|Sykomoriviikunapuu, jollaisessa Sakkeus istui. Sakkeus toimi publikaanien esimiehenä ja oli hyvin rikas. Hän oli kuitenkin rikastunut ottamalla ihmisiltä enemmän veroja kuin heidän tarvitsi maksaa. Sakkeuksesta ei tämän takia pidetty Jerikossa. Eräänä päivänä Jeesus saapui Jerikoon. Sakkeus oli kuullut Jeesuksesta paljon, ja halusi kiivaasti nähdä tämän. Kun Sakkeus saapui paikalle, hän huomasi, että paikalla oli paljon muitakin ihmisiä ja lyhytkokoisena Sakkeus ei nähnyt mitään heidän takaansa. Niinpä Sakkeus kiipesi viereiseen sykomoriviikunapuuhun. Jeesus saapui paikalle ja huomasi puussa istuvan Sakkeuksen. Jeesus kertoi hänelle haluavansa tulla vierailulle Sakkeuksen kotiin. Sakkeus ihmetteli tätä, mutta tuli kuitenkin puusta alas. Muut ihmettelivät, miksi Vapahtaja halusi tulla juuri syntisen Sakkeuksen kotiin vierailulle. Sakkeus sanoi kuitenkin kaikkien kuullen näin: "Annan puolet omaisuudestani köyhille, ja keneltä olen liikaa kiskonut, sille maksan nelinkertaisesti takaisin. Enää en huiputa enkä varasta."http://evl.fi/evlfi_selko.nsf/sp?open&cid;=ContentA930A Sakkeus sai näin syntinsä anteeksi. == Myöhemmät vaiheet == Ortodoksisen perimätiedon mukaan Sakkeus kulki myöhemmin jonkin aikaa pyhän apostoli Pietarin mukana. Perimätiedon mukaan hänestä tuli myös Kesarean piispa Palestiinassa, jossa hän kuoli myöhemmin rauhassa. == Lähteet == Luokka:Uuden testamentin henkilöt
Kapsaisinoidit

Kapsaisinoidit ovat orgaanisia yhdisteitä, amideja ja kapsaisiinin johdoksia, joissa alifaattisen hiiliketjun pituus vaihtelee. Tunnetuimmat kapsaisinoidit esiintyvät chilikasveissa ja ne sitoutuvat hermoston reseptoreihin, jotka tuottavat aistimuksen kivusta ja poltteesta. Chilien tulisuutta mitataan Scovillen asteikolla. Tunnetuin kapsaisinoidi on kapsaisiini. Kapsaisinoidit ovat rasvaliukoisia yhdisteitä, joten niiden poltetta ei voi lievittää vedellä. Kipu vapauttaa elimistössä endorfiineja. Yleisimmät kapsaisinoidit chileissä ovat kapsaisiini, nordihydrokapsaisiini ja dihydrokapsaisiini. == Kapsaisinoideja == *Dihydrokapsaisiini C18H29NO3, CAS-numero 19408-84-5 *Homodihydrokapsaisiini C19H31NO3, CAS-numero 20279-06-5 *Homokapsaisiini C19H29NO3, CAS-numero 58493-48-8 *Kapsaisiini C18H27NO3, CAS-numero 404-86-4 *Nordihydrokapsaisiini C17H27NO3, CAS-numero 28789-35-7 *Norkapsaisiini C17H25NO3, CAS-numero 61229-08-1 Syntetisoituja kapsaisinoideja ovat esimerkiksi nonivamidi (C17H27NO3) ja fenyyliasetyylirinvaniili (C34H49NO4). ==Lähteet== == Aiheesta muualla == *Chiliyhdistys: Chili * Bruce Bailey, Ian Acworth: Determination of Capsaicinoids in Chili Pepper Using HPLC-ECD (pdf) Luokka:Alkaloidit Luokka:Amidit
Bertil Malmberg

Bertil Frans Harald Malmberg (13. elokuuta 1889 Härnosand, Ruotsi – 11. helmikuuta 1958 Lidingö, RuotsiBertil Malmberg. Svenskt Översättarlexikon. Viitattu 27.4.2019), ruotsalainen kirjailija ja Ruotsin akatemian jäsen vuodesta 1953. Häntä on pidetty runomuodon mestarina. Alkuun hän oli Schillerin ja Stefan Georgen tyyppinen idealisti mutta muuttui 1930-luvulla elämänkatsomukseltaan pessimistiksi. Hänen myöhäistuotantonsa luetaan kuuluvaksi modernismiin.Facta 2001, WSOY 1981, 10. osa, palsta 779 Malmbergin tuotannosta on suomennettu omaelämäkerrallinen romaani Pojan maailma (Åke och hans värld). Romaanin pohjalta on tehty elokuvat vuosina 1959 ja 1984 (Åken maailma, ohjaus Allan Edwall). ==Suomennetut teokset== * Pojan maailma (Åke och hans värld 1924), suom. Martti Qvist. Karisto, 1959 ; Novelli * Suuret maat, suom. Martti Qvist, teoksessa Isä ja poika, Karisto 1964 ===Suomennettuja runoja=== Malmbergin runoja on julkaistu suomeksiBertil Malmberg, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 24.6.2021 * teoksessa Viesti mereen: antologia Ruotsin uutta runoutta, toim. Otto Varhia ja Viljo Kajava, WSOY 1946 (S. 5–22 artikkeli: Otto Varhia, Runoilijoita kahden sodan kajastuksessa) ** Aamu (Morgon), suom. Viljo Kajava ** Iltarusko, suom. Viljo Kajava ** Selitys, suom. Viljo Kajava ** Talvi (Vinter), suom. Otto Varhia ** Varjo (Skuggan), suom. Viljo Kajava * teoksessa: Suurempi kuin sydämeni: uskonnollista runoutta 1900-luvun Euroopassa, toim. ja suom. Anna-Maija Raittila, Helsinki: Kirjapaja 1982 ISBN 951-621-339-1 ** Syntini solmin... (Jag har behängt min synd) ** Se päivä koittaa * teoksessa: Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926 ** Neitsyt, suom. Lauri Viljanen == Lähteet == Luokka:Ruotsalaiset kirjailijat Luokka:Vuonna 1889 syntyneet Luokka:Vuonna 1958 kuolleet
Bertil Malmberg (kielitieteilijä)

Bertil Malmberg (1913–1994) oli ruotsalainen kielitieteilijä. Hän oli Lundin yliopiston fonetiikan professori 1950–1969 ja yleisen kielitieteen professori 1969–1978. Hän laati teoksia sekä fonetiikan että yleisen kielitieteen alalta.Facta 2001, WSOY 1981, 10. osa, palsta 779 ==Julkaisuja== * Nya vägar inom språkforskningen, 1959 * Introduktion till fonetiken som vetenskap, 1969 * Språken i tid och rum, 1977 * Lapsi vaihtaa kieltä (Ett barn byter språk), 1984. == Lähteet == Luokka:Foneetikot Luokka:Ruotsalaiset kielitieteilijät Luokka:Ruotsalaiset professorit Luokka:Lundin yliopiston professorit Luokka:Vuonna 1913 syntyneet Luokka:Vuonna 1994 kuolleet
Noita (kappale)

__NOTOC__ Noita on vuonna 2003 ilmestynyt Kuusumun Profeetan single. == Kappaleet == ;A-puoli # ;B-puoli # == Kokoonpano == * Mika Rättö – laulu, kosketinsoittimet * Jyrki Laiho – kitara * Teemu Majaluoma – kitara * Mikko I. Elo – basso * Veli Nuorsaari – rummut * Daniel Finley – lyömäsoittimet * Irina Niemelä – saksofoni * Samuli Peltoniemi – trumpetti == Lähteet == * Kuusumun Profeetta: Noita Finnmusic. Luokka:Vuoden 2003 kappaleet Luokka:Suomalaiset rockkappaleet
Sisu Hockey

Sisu Hockey Hämeenlinna (lyhenne Sisu) on vuonna marraskuussa 2014 perustettu hämeenlinnalainen jääkiekkoseura. Seura perustettiin siirtämällä Hauhon Sisun jääkiekkojaoston toiminta uuteen rekisteröityyn seuraan. Hauhon Sisun jääkiekkojaoston eli HauSin toiminta alkoi ulkojäillä Hauholla 1980-luvulla. Toiminta kasvoi ja siirtyi kokonaan Hämeenlinnan jäähalleihin, jolloin emoseura Hauhon Sisu ry toivoi jääkiekon siirtyvän oman rekisteröidyn yhdistyksen alle. Sisu Hockey aloitti toimintansa 1. tammikuuta 2015. Sisu Hockey on ensisijaisesti juniorijääkiekkoseura, mutta seuralla oli myös miesten edustusjoukkue joka nousi kaudeksi 2015–2016 Suomen neljänneksi korkeimmalle tasolle Jääkiekon II-divisioonaan. Sisu Hockeyn tavoitteena on tarjota Hämeenlinnan ja lähiseudun lapsille, nuorille ja perheille laadukasta jääkiekkotoimintaa kohtuullisin kustannuksin. ==Aiheesta muualla== *Sisun kotisivut Luokka:Hämeenlinnalaiset urheiluseurat Luokka:Suomalaiset jääkiekkoseurat
Riemun ja kurjuuden sälekaihtimet

__NOTOC__ Riemun ja kurjuuden sälekaihtimet on vuonna 2006 ilmestynyt Kuusumun Profeetan EP. Sen materiaali on äänitetty huhtikuussa 2006 julkaistun Hymyilevien laivojen satama -albumin studiosessioiden yhteydessä.KUUSUMUN PROFEETTA - Riemun ja kurjuuden sälekaihtimet Fonal Records. Viitattu 3.4.2015. == Kappaleet == # # # # == Kokoonpano == ;Yhtye *Mika Rättö – laulu, kosketinsoittimet *Teemu Majaluoma – kitara *Mikko I. Elo – basso *Veli Nuorsaari – rummut *Irina Niemelä – saksofoni *Samuli Peltoniemi – trumpetti ;Vierailijat *Juho Hannikainen – saksofoni *Erno Haukkala – pasuuna, tuuba *Harri Kerko – lyömäsoittimet, kosketinsoittimet *Pauliina Koivunen – taustalaulu (4) *Petteri Rajanti – banjo, harmonikka, laulu *Olli Rautiainen – harmonikka == Arvioita == *Desibeli.net: == Lähteet == *Kuusumun Profeetta: Riemun ja kurjuuden sälekaihtimet Finnmusic. === Viitteet === Luokka:Vuoden 2006 EP:t Luokka:Kuusumun Profeetan albumit
Myrskyn silmään

Myrskyn silmään on vuonna 2009 julkaistu Kuusumun Profeetan DVD-levy. Se sisältää Porin teatterissa elokuussa 2007 tehdyn konserttitaltioinnin, neljä musiikkivideota sekä 5.1-miksaukset kolmesta yhtyeen kappaleesta. Kuusumun Profeetta esiintyy konsertissa kuorolla, puhallinsektiolla ja jousikvartetolla vahvistettuna. == Arvioita == *Imperiumi.net: == Kappaleet == ;Teatterikonsertti #Intro #Ei aurinko milloinkaan laske #Syysaika #Tunnit muuttuu minuuteiksi #Hämärän enkeli #Rankaisun ylhäinen ruhtinas #Saa rakkaus vuoria odottaa #Akvaario #Vaihe 1 #Lyhtykuja: loppu #Täältä tullaan taivas #28120 Kaivos #Kovin lentäen kotiin kaipaan ;Musiikkivideot #Häivähdys #Me olemme veitsi joka viiltää #Oraakkeli #Hattu ja kompassi ;5.1-miksaukset #Hän jota ei koskaan ollutkaan #Hymyilevien laivojen satama #Tunnit muuttuu minuuteiksi ;Teatterikonsertin satoa #Mies muistoja varten #Jumalat liekeissä #Lehvien varjossa: Häilymätön == Lähteet == *Kuusumun Profeetta ‎– Myrskyn Silmään Discogs. === Viitteet === Luokka:Musiikki-DVD:t
Linkki Kuopio

Linkki Kuopio on vuonna 1967 perustettu kuopiolainen koripalloseura. Sen miesten edustusjoukkue ja a-poikien joukkueet pelasivat kaudella 2019–2020 keskisen alueen miesten kuntosarjaa. Kaudella 2020–2021 sarjaa ei päästy kunnolla pelaamaan Covid-19-pandemian takia.http://www.basket.fi/sarjat/joukkueet/joukkue/?team_id=4614621&season;_id=89457&league;_id=30227#stf Parhaimmillaan Linkin miesten edustusjoukkue on pelannut toiseksi korkeimmalla sarjatasolla eli valtakunnan ykkösdivisioonassa 1980- ja 1990-luvuilla. == Historia == Linkki perustettiin 12. toukokuuta 1967, ja se oli Kuopion ja Pohjois-Savon ensimmäinen koripallon erikoisseura. Seura teki tähänastisen ennätyksensä jäsenmäärässään (324) vuonna 1993. Linkki nousi ensimmäisen kerran miesten I-divisioonaan kaudeksi 1980–1981 mutta putosi yhden kauden jälkeen alemmalle sarjatasolle. Uusi nousu I-divisioonaan tapahtui 1990-luvulla, ja vuonna 1997 seura oli lähellä nousta miesten SM-sarjaan. 1980- ja 1990-lukujen taitteessa Linkki pelasi myös pyörätuolikoripallon SM- sarjaa sijoittuen parhaimmillaan neljänneksi.http://linkki.fi/tietopankki/tietoa-seurasta/ === Kasvatit pääsarjassa === * Antti Antikainen * Tatu Itkonen * Joonas Korhonen * Ville Nuutinen * Petri Pääkkönen * Juha Riekkinen * Antti Siimes * Mikko Siimes * Ari Syrjänen * Seppo Syrjänen * Timo Turunen == Juniori- ja harrastetoiminta == Linkillä on miesten joukkue keskisen alueen kuntosarjassa kaudella 2021-22, kolme eri ikäluokkien poikajoukkuetta. Naisten joukkueen lisäksi seuralla on tytöillä poikien tapaan kolme juniori-ikäluokkajoukkuetta ja aikuisten kuntokorista ja ikämies korista.http://linkki.fi/miehet/ == Lähteet == == Aiheesta muualla == * Seuran kotisivut Luokka:Suomalaiset koripalloseurat Luokka:Kuopiolaiset urheiluseurat Luokka:Vuonna 1967 perustetut urheiluseurat
América Futebol Clube

América Futebol Clube, tunnetaan myös nimillä América Mineiro tai América on brasilialainen jalkapalloseura. Seura on kotoisin Belo Horizontesta Brasiliasta, ja se on perustettu vuonna 1912. Seuran edustusjoukkue pelaa maan toiseksi korkeimmalla sarjatasolla Campeonato Brasileiro Série B:ssä. Joukkue pelaa kotiottelunsa 23 018-paikkaisella Estádio Independêncialla. Paikallisvastustajia seuralla ovat Cruzeiro ja Atlético Mineiro. == Aiheesta muualla == * Virallinen sivusto Luokka:Brasilialaiset jalkapalloseurat
Ansar al-Sharia (Tunisia)

Ansar al-Sharia (suom. Islamilaisen lain kannattajat Tunisiassa) on Tunisiassa toimiva islamistinen terroristijärjestö. ==Historia== Ansar al-Sharia perustettiin presidentti Zine el-Abidine Ben Alin vallasta syösseen Tunisian vallankumouksen jälkeen vuonna 2011. Liikkeen johtaja Seif Allah Ibn Hussein, joka tunnetaan paremmin nimellä Abu Ayadh al-Tunisi, oli vangittuna ennen vallankumousta ja pääsi sen myötä vapaaksi. Hän pakeni kuitenkin maan alle, kun Tunisian viranomaiset antoivat hänestä pidätysmääräyksen yhteyksistä syyskuussa 2012 Yhdysvaltojen suurlähetystöä vastaan tehtyyn iskuun, jossa sai surmansa neljä henkilöä. Seuraavan vuoden toukokuussa poliisi otti yhteen järjestöä kannattaneiden mielenosoittajien kanssa sen jälkeen, kun järjestön vuosittainen kokous kiellettiin. Elokuussa 2013 Tunisian viranomaiset julistivat Ansal al-Sharian terroristijärjestöksi ja sillä väitettiin olevan yhteys oppositiojohtajien Chokri Belaidin ja Mohamed Brahmin murhiin. ==Järjestö== Ansar al-Sharia itse on kiistänyt syytökset terrorismista. Se on saanut kannatusta tekemällä hyväntekeväisyystyötä etenkin köyhillä ja työttömyyden vaivaamilla alueilla Tunisiassa. Järjestö itse on kiistänyt yhteydet ulkomaisiin järjestöihin, mutta sen johtajalla Abu Ayadh al-Tunisilla uskotaan olevan yhteyksiä al-Qaidan johtoon. Järjestön eräänä ongelmana on uskottu olevan puolen valinta keskenään kilpailevien al-Qaidan ja Isiksen välillä. Tunisian viranomaisten mukaan järjestö tekee yhteistyötä Libyan Ansar al-Sharian kanssa. ==Lähteet== Luokka:Islamilaiset terroristijärjestöt Luokka:Jihadistijärjestöt
Tesoman palloiluhalli

Tesoman palloiluhalli on Tampereen Tohlopin kaupunginosaan vuonna 2016 valmistunut urheiluhalli, joka sijaitsee Tesoman koulun Tesoman koulutalon yhteydessä. Sitä käyttää 75–80-prosenttisesti käyttöasteestahttp://www.basket.fi/uutiset/kaikki_uutiset/?x122462=36198152 koripalloseura Raholan Pyrkivä. Lisäksi hallia käyttävät muut urheiluseurat ja päivisin alueen koululaisethttp://moro.aamulehti.fi/2015/03/26/raholan- pyrkiva-hakee-jo-uuden-kauden-kuvioita/. == Historia == Länsi-Tampereella oli ennen Tesoman palloiluhallin rakentamista suuri pula sisäpalloilulajien urheilupaikoista. Valtakunnallisiin sarjoihin nousseen Raholan Pyrkivän miesten edustusjoukkue joutui pelaamaan vaatimattomassa Tammelan koulun salissa. Tesoman hallin rakennus ajoittui vaiheeseen, jossa Tampereen kaupunki panosti urheilu- ja liikuntapaikkojensa kehittämiseen muutaman vuoden sisällä noin 60 miljoonaa euroa. Hallin rakentaminen oli tarkoitus aloittaa jo vuonna 2014, mutta sitä siirrettiin vuodella eteenpäin, jotta hankkeeseen saatiin valtionavustusta 0,75 miljoonaa euroa. Samalla hallia suurennettiin.http://www.tampere.fi/tampereinfo/ajankohtaista/v1e3Hfj8e.html Areenan palloilusaliin mahtuu kolme täysimittaista koripallokenttää, ja sen kustannusarvio oli 7,5 miljoonaa euroa.http://www.tampere.fi/tilakeskus/rakennuttaminen/kaynnissaolevatrakennushankkeet/tesomanpalloiluhallinrakentaminen.htmlhttp://www.kontukoski.com/projektit- tesoman%20palloiluhalli.html Tesoman palloiluhalli oli käytössä vuoden 2016 Delfin Basket -turnauksessa.http://www.basket.fi/uutiset/liitto_ilmoittaa/?x127044=41372007 == Käyttäjät == Raholan Pyrkivä, Tampereen kaupungin liikuntatoimi ja Tampereen Pyrintö ovat sopineet Pyrkivän keskittävän toimintansa Tesoman palloiluhalliin, mikä mahdollistaa seuran urheilullisten valmiuksien kehittämisen ja vapauttaa muita liikuntatilaresursseja Pyrinnön ja muiden seurojen käyttöön. Seurat käyttävät hallia etenkin iltaisin, ja päivisin se on myös koululaisten käytössä. Hallia käyttäviä lajeja ovat etenkin koripallo, futsal, lentopallo ja naisvoimistelu, ja se soveltuu myös erilaisille kamppailulajeille. Alustavasti on neuvoteltu, että hallin tapahtumajärjestäjät vastaavat sen toiminnasta ja saavat myös kertyvät tulot. == Tilat == Areenan kiinteän katsomon kapasiteetti on 508 henkeä, mutta siirtokatsomoilla se kasvaa 865 katsojaan. Tulevaisuudessa kapasiteetin voi kasvattaa 1 250 katsojaan. Rakennuksessa on myös kahdeksan pukuhuonetta, kuntosali ja kahvio. Hallin pituus on 53,0 metriä, leveys 31,5 metriä ja vapaa korkeus 9,1 metriä. Pysäkäintitiloja on hallin vieressä neljälle linja-autolle, 97 henkilöautolle, kolmelle liikuntarajotteisten autoille ja 160 polkupyörälle. Neljäsosa polkupyöräpaikoista on katettu. == Lähteet == * === Viitteet === Luokka:Tampereen urheiluhallit Luokka:Tohloppi
Lähde länteen!

Lähde länteen! on Huojuva lato -yhtyeen esikoisalbumi vuodelta 2010. Yhtyeen perustaja Suonna oli Folkswagen-aikoinaan tehnyt sellaisia sanoituksia, jotka eivät olisi välttämättä sopineet yhtyeen teemaan. Niinpä Suonna päätti perustaa uuden yhtyeen sanoitustensa ympärille, ja albumikin sisältää Suonnan omia kappaleita sekä kaksi käännöskappaletta. Osa kappaleista julkaistiin aikaisemmin omakustannejulkaisuilla. Lisäksi levyllä on coverversio Nääsvillen veljesten kappaleesta ”Balladi Seilin saaresta” sekä Viron Tartossa asuvan lauluntekijä Sakari Neuvosen aiemmin levyttämätön kappale ”Tuuli kuljettaa”. == Kappaleet == # # # # # # # # # # # # Sovitus: Huojuva lato == Kokoonpano == * Suonna Kononen – laulu, akustiset ja sähkökitarat, huuliharppu, myös koskettimet kappaleissa 5, 11 * Ilkka Vartiainen – pedal steel, dobro, banjo, taustalaulu * Yrjö Vähäkallio – basso, akustiset ja sähkökitarat, mandoliini, lyömäsoittimet, taustalaulu * Veli-Pekka Kinnunen – rummut, taustalaulu === Vierailevat muusikot === * Heikki Korhonen – taustalaulu (7) * Ilkka Korjus – Hammond L-100 (9) * Jarmo Kähkönen – viulu (7), taustalaulu (3) * Taija Maatiala – laulu (9) * Joona Nyberg – taustalaulu (7) * Jyri Ojala – trumpetti (4) * Jarkko Pohjolainen – rummut (9, 10) * Kyösti Pärssinen – tinapilli (7) * Jaana Raivio – taustalaulu (1) * Aapo Ruuttunen – taustalaulu (2, 3, 6, 8, 12) * Teemu Sinkko – taustalaulu (1, 2, 3, 4, 7, 10, 11) * Arto Tarkkonen – haitari (12) == Aiheesta muualla == * Huojuva lato - Lähde länteen! * Albumin tekijätiedot - Fono.fi Luokka:Vuoden 2010 esikoisalbumit Luokka:Huojuvan ladon albumit
OTRS

OTRS () on lyhenne ilmaiselle, avoimeen lähdekoodiin (Open source) perustuvalle lupien pyytämisjärjestelmälle. Se on osa saksalaisen, Linux- ytimeen pohjautuviin ratkaisuihin keskittyvän, voittoa tuottamattoman, vuonna 2003 perustetun Open Source Business Alliance -yhteenliittymän tuottamia ohjelmistoja. Käytännössä esimerkiksi Wikipediassa tai Wikimedia Commons -tiedostopalvelussa järjestelmä tarkoittaa, että vapaaehtoiset käyttäjät tarkastavat kuvien käyttöön saatuja lupia. Wikimedia lopetti palvelun käyttämisen vuonna 2021 ja siirtyi toiseen palveluun. Järjestelmän omistama yritys OTRS AG ilmoitti helmikuussa 2021, että yhteisöille suunnattua versiota ei enää tueta. ==Lähteet== Luokka:Vapaat ohjelmistot Luokka:Wikipedia
I Need Your Love

”I Need Your Love” on skotlantilaisen DJ ja levytuottaja Calvin Harrisin kappale hänen kolmannelta studioalbumiltaan, 18 Months. Kappaleella on mukana englantilainen laulaja-lauluntekijä Ellie Goulding. Kappale julkaistiin 12. huhtikuuta 2013 albumin seitsemäntenä singlenä ja sisältyy bonuskappaleena myös Gouldingin toiselle studioalbumille, Halcyon. Luokka:Calvin Harrisin kappaleet Luokka:Vuoden 2012 kappaleet
Guns and Horses

”Guns and Horses” on brittiläisen laulaja-lauluntekijä Ellie Gouldingin kappale hänen debyyttialbumiltaan, Lights. Kappale julkaistiin 16. tammikuuta 2010 albumin kolmantena singlenä. == Musiikkivideo == Guns and Horses -musiikkivideon on ohjannut Petro ja se on kuvattu Los Angelesin Griffith Parkissa maaliskuussa 2010. Video julkaistiin YouTubessa Gouldingin Vevo- kanavalla 12. huhtikuuta 2010. Videolla Goulding kävelee metsässä löytäen samalla mies- ja naissotilaita sekä hevosia. Kertosäkeitten aikana sotilaat toimivat taustatanssijoina. Naissotilaat ovat pukeutuneet sotilastyylisiin trikoisiin. Miessotilaat ovat pukeutuneet muuten samoin, mutta heillä ei ole trikoita. Gouldingilla on yllään ruudullinen paita sekä legginsit. == Lähteet == Luokka:Ellie Gouldingin kappaleet Luokka:Vuoden 2010 kappaleet
Samantha Cristoforetti

Samantha Cristoforetti (s. 26. huhtikuuta 1977 Milano) on italialainen ESA:n avaruuslentäjä. Hän on myös kapteeni ja lentäjä Italian ilmavoimissa sekä insinööri. Cristoforettista tuli ensimmäinen italialainen naispuolinen avaruuslentäjä, kun 23. marraskuuta 2014 Sojuz TMA-15M laukaistiin Kansainväliselle avaruusasemalle. Cristoforetti valittiin ESAn avaruuslentäjäksi toukokuussa 2009. http://www.esa.int/Our_Activities/Human_Spaceflight/Astronauts/Samantha_Cristoforetti Osallistuminen ensimmäiselle varsinaiselle lennolle julkaistiin 3. heinäkuuta 2012. == Lähteet == == Aiheesta muualla == *ESA biography *Spacefacts biography of Samantha Cristoforetti Luokka:Italialaiset avaruuslentäjät Luokka:Vuonna 1977 syntyneet Luokka:Elävät henkilöt
Varanopidae

Varanopidae on sukupuuttoon kuollut nisäkkäitä edeltäneisiin synapsideihin kuuluva heimo. Heimo kuuluu kladiin Eupelycosauria, ja se on yksi niin sanottujen ”pelykosaurien” ryhmistä. ”Pelykosaureja” ei pidetä enää oikeana luokitteluna, sillä ne eivät ole toistensa lähimpiä sukulaisia vaan vain synapsideja jotka eivät kuulu terapsideihin. Varanopidae-heimon synapsidit elivät kivihiilikauden lopulla ja permikaudella.Interrelationships of basal synapsids: cranial and postcranial morphological partitions suggest different topologies Journal of Systematic Palaeontology Volume 10, Issue 4, 2012 Heimon eläimet olivat sopeutuneet pitkien jalkojensa ansiosta avaoimeen maastoon. Ne olivat melko pieniä, ulkonäöltään hieman nykyisiä varaaneja muistuttavia petoeläimiä, mutta eivät niiden lähisukulaisia. Suurin Varanopidae heimoon kuuluva eläin Watongia oli noin 2 metriä pitkä. Varanopidae-synapsideilla oli pitkä kallo ja suippo kuono. Silmät olivat selvästi sivuilla ja hampaat olivat käyrät. Heimon Varanopidae suhteesta muihin synapsideihin on ollut epäselvyyttä, mutta todennäköisesti tämä heimo on läheisempää sukua heimoille Sphenacodontidae ja Ophiacodontidae kuin Caseasaurialle. Varanopidae heimoon kuuluivat viimeiset ”pelykosaurit”, jotka hävisivät permikauden keskimmäisen epookin, Guadalupen lopussa. ==Luokittelu== * Kladi: Synapsida (synapsidit) ** Kladi: Eupelycosauria *** Heimo: Varanopidae **** ?Suku: Basicranodon **** ?Suku: Thrausmosaurus **** ?Suku: Varanosaurus (ehkä Varanopsin synonyymi) **** Suku: Archaeovenator **** Suku: Pyozia **** Alaheimo: Mesenosaurinae/Mycterosaurinae ***** Suku: Heleosaurus ***** Suku: Elliotsmithia ***** Suku: Mycterosaurus ***** Suku: Mesenosaurus (aikaisemmin pidetty diapsidimatelijana) **** Alaheimo: Varanopinae/Varanodontinae ***** Suku: Aerosaurus ***** Suku: Varanodon ***** Suku: Watongia ***** Suku: Tambacarnifex ***** Suku: Varanops ===Fylogenia=== Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):A new basal sphenacodontid synapsid from the Late Carboniferous of the Saar−Nahe Basin, Germany == Lähteet == == Aiheesta muualla == * Varanopidae Paleobiology Database Luokka:Synapsidit
Ristijärven kirkko

Ristijärven kirkko on Ristijärvellä sijaitseva puinen tornillinen ristikirkko, joka rakennettiin Intendentinkonttorin Gustaf af Sillénin piirustusten pohjalta vuosina 1806–1807. Tasavartisen kirkon ristikeskuksessa on nelikulmainen torni, alttaripäädystä ulkonee matalampi sakasti. Tornissa on telttakatto, sakaroissa ulkokatteena aumakatto ja sisäkatteena seinien luota pyöristetyt tasakatot. Kirkkoa on korjattu vuosina 1853, 1878, 1881, 1954–1955 sekä 2016-17. Kirkon pinta-ala on 300 neliömetriä ja istumapaikkoja siellä on 430 hengelle. Kirkon aiemmat 21-äänikertaiset urut valmisti Kangasalan urkutehdas vuonna 1956. Uudet Sotkamon Urkurakentajien valmistamat 22-ääniset urut vihittiin käyttöön vuonna 2011. Alttaritaulu Ristiinnaulittu on Toivo Tuhkasen vuonna 1956 maalaama. Vanha samanniminen alttaritaulu, jonka maalasi vuonna 1807 oululainen Carl Petter Elftröm, on kirkon kuoressa. Kirkon kellot oli alun perin tarkoitus sijoittaa torniin, mutta erillinen kellotapuli rakennettiin vuonna 1840 Jaakko Kuorikosken johdolla. Tapulissa oleva isompi, alun perin Tukholmassa vuonna 1831 valettu kello halkesi vuonna 1948 ja valettiin uudelleen Ykspihlajassa. Toinen pienempi kello on valettu Juankoskella vuonna 2007. Kirkkopihan sankarihautausmaalla on 125 hautaa. == Lähteet == Kirkko Luokka:Kainuun kirkkorakennukset Luokka:Suomen puiset ristikirkot
Otto Kahn

Otto Hermann Kahn (21. helmikuuta 1867 Mannheim – 29. maaliskuuta 1934 New York) oli saksalais-amerikkalainen pankkiiri, taiteen keräilijä, mesenaatti ja filantrooppi. Erityisesti hänet tunnetaan New Yorkin Metropolitan-oopperan kehittäjänä ja rahoittajana.Kahn, Otto Hermann. Lehtiarkisto Digitalisierung der Pressearchive von HWWA und IfW. Viitattu 4.4.2015. Kahn toimi American International Corporationin ja Kuhn, Leob & Co -yhtiön hallituksissa. Manhattanilla sijaitsevan kaupunkiasunnon lisäksi Kahnilla oli Long Islandilla sijaitseva kartano, Oheka Castle. Henry Ford mainitsee Kahnin 1920-luvulla ilmestyneessä kirjasessaan Kansainvälinen juutalainen. Fordin mukaan Kahn ei esiintynyt saksalaisena, vaan oli pikemminkin ranskalainen tai brittihttps://en.wikisource.org/wiki/The_International_Jew/Volume_3/Chapter_60. == Lähteet == Luokka:Saksalaiset liikemiehet Luokka:Yhdysvaltalaiset liikemiehet Luokka:Taiteen keräilijät Luokka:Vuonna 1867 syntyneet Luokka:Vuonna 1934 kuolleet
Stig-Erik Malmén

Stig-Erik (Stig-Eric) Malmén (1. kesäkuuta 1931 Hanko – 13. tammikuuta 2024 HelsinkiKuolinilmoitus. Helsingin Sanomat 4.2.2024, s. B 29.) oli suomalainen kenraalimajuri (1982). Hän oli Rajavartiolaitoksen apulaispäällikkö 1982–Facta 2001, WSOY 1981, 10. osa, palsta 7801989\. Sitä ennen hän toimi Kainuun rajavartioston komentajana 1976–1978 ja rajavartiostojen esikunnan rajaosaston päällikkönä 1978–1982.WSOY:n Iso tietosanakirja, WSOY 1996, 5. osa, s. 76 == Lähteet == == Aiheesta muualla == * Stig-Erik Malménin muistokirjoitus Helsingin Sanomissa Luokka:Suomalaiset kenraalit Luokka:Suomen rajavartiolaitos Luokka:Valtionlaitosten johtajat Luokka:Vuonna 1931 syntyneet Luokka:Vuonna 2024 kuolleet
Dabid Chilufya

Dabid Chilufya (s. 7. syyskuuta 1970) on entinen sambialainen jalkapalloilija. Hänen pelipaikkansa oli puolustaja.Dabid Chilufya National Football Teams -sivustolla Peliuransa jälkeen Chilufya on siirtynyt valmentajaksi. Peliurallaan Chilufya edusti Sambiassa Konkola Bladesia ja ZESCO Unitedia. Lisäksi hän pelasi vuosina 1998–2002 Suomen pääsarjassa Veikkausliigassa 89 ottelua ja teki niissä kaksi maalia edustaen RoPS:aa. Sambian maajoukkueessa Chilufya pelasi vuosina 1997–2000 kymmenen A-maaottelua, joissa hän teki yhden maalin. Chilufya pelasi MM-kilpailujen 1998 karsinnoissa kolme ottelua. Dabid Chilufya FIFA:n sivuilla Peliuransa jälkeen ja osittain myös sen aikana Chilufya on toiminut valmentajana. Hän toimi ZESCO Unitedin apuvalmentajana vuosina 2002–2012 voittaen sekä Sambian-mestaruuden että Barclays Cupin kahdesti peräkkäin vuosina 2007 ja 2008. Tämän jälkeen Chilufya työskenteli kahden kauden ajan apuvalmentajana mosambikilaisessa GD HCB Songossa. Tammikuussa 2015 hänet nimitettiin Sambian pääsarjaan nousseen Forest Rangersin päävalmentajaksi.Times of Zambia == Lähteet == Luokka:Sambialaiset jalkapalloilijat Luokka:Sambialaiset jalkapallovalmentajat Luokka:Vuonna 1970 syntyneet Luokka:Elävät henkilöt
Suomussalmen kirkko

Suomussalmen kirkko on Suomussalmella sijaitseva betonista ja tiilestä arkkitehti Onni Ermalan suunnitelman mukaan 1950 rakennettu yksilaivainen torniton pitkäkirkko. ==Kuvaus== Kirkon pitkiltä sivuilta ulkonevat alttaripäädyssä sakasti ja seurakuntasali. Ikkunat sijaitsevat pareittain, kirkon matalissa sivuseinissä on viistot tukipilarit ja päädyt ovat sileät. Sisäänkäyntipäädyssä olevassa kolmessa pilarissa on liuskekiviupotuksia. Runkohuoneen satulakatossa on taite räystäällä. Betoniset runkorakenteet on jätetty näkyviin sisällä, puinen sisäkatto on kolmitaitteinen. Kirkkoa on korjattu 1972. Kirkon pinta-ala on 511 neliötä ja istumapaikkoja siellä on 850 hengelle. Erillinen kivijalustainen puiseen huippuun päättyvä kellotapuli rakennettiin samaan aikaan kirkon kanssa, kellot ovat Kurkijoen kirkosta ja vuosilta 1923 ja 1934. Kirkon 24-äänikertaiset urut on valmistanut E. F. Walcker & Co. 1950. Kirkon alttarin freskon Jeesuksen elämän maanpäälliset vaiheet on tehnyt Bruno Tuukkanen 1950, kirkossa on lisäksi suomussalmelaisen kuvanveistäjän Jooseppi Mannisen puuleikkaustyö Apostolit. Tuukkanen on tehnyt lisäksi kirkon kastekappelin lasimaalauksen ja Manninen saarnatuolin korin veistokoristelun sekä sisäänkäynnin puiset apostolifiguurit. Suomussalmi church 2.JPG|Kirkko edestäpäin. Suomussalmi belltower.JPG|Kellotapuli. Suomussalmi church wall.JPG|Yksityiskohta - seinä. Suomussalmi church door.JPG|Yksityiskohta - pääovi. Interior of Suomussalmi church 1.jpg|Alttaripääty. Suomussalmi military cemetery in 2020.jpg|Sankarihautausmaa. == Vanha kirkko == Suomussalmen vanha kirkko oli Carl ja Jacob Rijfin rakentama kirkko. Se tuhoutui talvisodassa Suomussalmen taistelun aikana jouluaaton aattona 1939. == Lähteet == == Aiheesta muualla == Kirkko Luokka:Kainuun kirkkorakennukset Luokka:Suomen kivikirkot
Pierre Millière

Pierre Millière (1. joulukuuta 1811 Saint-Jean-de-Losne, Burgundi – 29. toukokuuta 1887 Cannes) oli ranskalainen apteekkarin koulutuksen saanut hyönteistieteilijä. Millière kävi koulunsa Dolen kaupungissa. Hän lähti opiskelemaan apteekkariksi Lyoniin vuonna 1838 ja valmistui ammattiin vuonna 1839. Hän ei kuitenkaan koskaan toiminut apteekkarina, vaan jo samana vuonna hän hankki osuuden Lyonilaisesta Plassardin rautakaupasta ja työskenteli siellä. Millière nai Plassardin tyttären vuonna 1840, mutta tämä kuoli jo seuraavana vuonna lapsivuoteeseen. Syntynyt tytärkin eli vain muutamia kuukausia. Vaimon kuoleman pysäyttämänä Millière alkoi lukea luonnontieteitä. Hän liittyi myös Société cuviériennen ja Société linnéenne de Lyonin jäseneksi vuosina 1843-1846. Millière myös julkaisi ensimmäiset hyönteistieteelliset artikkelinsa näiden seurojen lehdissä. Vuonna 1851 hän liittyi myös Société entomologique de Francen jäseneksi. Isä-Plassardin kuoltua 1853 Millière myi tämän rautakaupan ja keskittyi tutkijanuraansa Lyonissa. == Teokset == * Iconographie et description de Chenilles et Lépidoptères inédits. Paris, F. Savy, 1859-1874. 35 osaa. == Lähteet == Luokka:Ranskalaiset entomologit Luokka:Vuonna 1811 syntyneet Luokka:Vuonna 1887 kuolleet
Hector Malot

Hector Henri Malot (20. toukokuuta 1830 La Bouille, Ranska – 18. heinäkuuta 1907 Fontenay-sous-Bois, RanskaLe Site Des Amis D'hector Malot, viitattu 4.4.2015) oli ranskalainen kirjailija, jonka tuotanto käsittää 70 teosta. Niistä on sittemmin jäänyt elämään lähinnä nuortenkirjat.Facta 2001, WSOY 1981, 10. osa, palsta 786 Malot'n teoksista on suomennettu neljä nuortenkirjaa. Teoksesta Koditon on tehty useita elokuvaversioita. ==Suomennetut teokset== * Koditon : romaani 1–2 (Sans famille), suomentanut Teuvo Pakkala. Helsinki : Otava, 1898, 1899. – (Otavan helppohintainen kirjasto n:o 38, 39). – Useita laitoksia, muun muassa: Otava, 1975 (Maailman parhaita nuorisoromaaneja). ISBN 951-1-02071-4. * Kosto. Lappeenranta : Osuuskunta Saimaa, 1910. * Pieni tuntematon, suom. Kristiina Kivivuori. Porvoo ; WSOY, 1954. – (Nuorten toivekirjasto 43). * Vihdoinkin kotona (En famille) ** suom. A-a. Helsinki : Otava, 1902. (Otavan helppohintainen kirjasto n:o 70) ** lyhentäen suom. Toini Kivivuori. Helsinki : Suomen kirja, 1946. == Lähteet == ==Aiheesta muualla== *Vapaasti ladattavia Hector Malotin e-kirjoja Projekti Lönnrotilta sekä Project Gutenbergiltä * Luokka:Ranskalaiset kirjailijat Luokka:Vuonna 1830 syntyneet Luokka:Vuonna 1907 kuolleet
Aleksei Nikišov

Aleksei Vladmirovitš Nikišov (, s. 6. lokakuuta 1965 Krasnoturjinsk) on kazakstanilais-venäläinen jääpallovalmentaja ja pelaajauransa päättänyt jääpalloilija. Hän on ollut 2000-luvulla Kazakstanin maajoukkueen päävalmentajana. == Pelaajaura == Nikišovin jääpallouran kasvattajaseura oli Majak, Krasnoturjinsk, missä hän pelasi ensimmäisen pääsarjakautensa 1982–1983 ennen siirtymistään Neuvosto-Kazakstaniin Alma-Atan Dynamoon, jossa hän pelasi huippuvuotensa eli kaudet 1983–1993. Neuvostoliiton kaatumisen seurauksena myös Kazakstanin jääpallon lippulaivan Alma-Atan Dynamon toiminta loppui. Nikišov kuten monet muutkin entisen Neuvostoliiton alueen huippupelaajat siirtyivät länteen – pääosin Ruotsiin. Hänen uusi seuransa oli Katrineholm SK, jossa hän pelasi kausina 1993–2002 yhtä kautta lukuun ottamatta, jolloin hän pelasi Norjassa oslolaisessa Røa IL:n joukkueessa. Omalla urallaan Nikišov pelasi kaksi ottelua vuonna 1990 Neuvostoliiton maajoukkueessa. Hän siirtyi Neuvostoliiton hajoamisesta syntyneeseen Kazakstanin maajoukkueeseen, jota edusti ensi kerran 1993 ja sen jälkeen kolmissa MM-kisoissa vuosina 1997, 1999 ja 2001. Niissä hän pelasi 19 ottelua ja teki kolme maalia. == Valmentajaura == Päätettyään pelaajauransa keväällä 2002 Nikišov siirtyi valmennustehtäviin. Hän jatkoi pelaajauran jälkeisen kauden Katrineholmissa valmentajana ja toimi samalla myös Kazakstanin maajoukkueen valmennuksessa. Nikišov palasi 2000-luvulla vielä Venäjälle ja Kazakstaniin ja toimi seurajoukkuevalmentajana ensin kasvattajaseurassaan Majakissa ja sen jälkeen Akžaiykissa. Kazakstanin maajoukkueen päävalmentaja Nikišovista tuli vuonna 2012, jonka jälkeen maajoukkue saavutti useita MM-pronssimitaleita. Kaudet 2016–2019 Nikišov valmensi Suomen Bandyliigan Veiterää. Joukkue saavutti hänen johdollaan kaksi SM-kultaa, yhden SM-hopean ja yhden Suomen cupin mestaruuden. ==Saavutukset== Seurajoukkueissa * Neuvostoliiton mestaruus vuonna 1990 Alma-Atan Dynamon riveissä, * IVY:n mestaruuspronssi 1992 Alma-Atan Dynamon riveissä * Suomen mestaruus: 2017, 2018 (Veiterä) Maajoukkueessa * 4 MM-pronssia Kazakstanin päävalmentajana: 2012, 2013, 2014 ja 2015, * 2 MM-pronssia Kazakstanin valmennusryhmässä: 2003 ja 2005 ==Lähteet== * Nikišov Bandysidan-tietokannassa * Nikišov Majakin sivuilla ===Viitteet=== Luokka:Neuvostoliittolaiset jääpalloilijat Luokka:Venäläiset jääpalloilijat Luokka:Kazakstanilaiset jääpalloilijat Luokka:Venäläiset jääpallovalmentajat Luokka:Vuonna 1965 syntyneet Luokka:Elävät henkilöt
Manchesterin koulukunta

Manchesterin koulukunta oli ääriliberalistinen talousajattelun suuntaus, joka sai alkunsa, kun Richard Cobdenin ja John Brightin johtama järjestö Anti-Corn Law League vastusti viljatulleja Manchesterissa vuosina 1838–1846. Koulukunta ei hyväksynyt minkäänlaista valtion vaikutusta talouselämään.Facta2001, WSOY 1981, 10. osa, palsta 797 Émile de Laveleye esitti ajattelua kohtaan tuolloin uutta ja painavaa krtiikkiä esikoisteoksessaan Études historiques et critiques sur le principe et les conséquences de la liberté du commerce international.Laveleye, Émile Louis Victor, Nordisk familjebok, Uggleupplagan. 15. palsta 1418 == Katso myös == *Klassinen liberalismi *Laissez-faire == Lähteet == Luokka:Liberalismin historia Luokka:Manchesterin historia
Pedelli

Pedelli on eurooppalaisissa yliopistoissa käytetty virkanimike, jolla nykyisin ei ole enää käytännön merkitystä. Pedellit toimivat eräänlaisina yliopiston opiskelijoita valvovina poliiseina ja heillä oli myös muita hallinnollisia tehtäviä. Pedellin virkanimike esiintyi ensimmäisen kerran jo keskiajalla ranskalaisissa ja englantilaisissa yliopistoissa. Uppsalan yliopistossa pedellin virka mainitaan ensimmäisen kerran vuoden 1626 statuutissa. Suomessa pedellien ammattinimike esiintyi vuoden 1852 statuutissa, kun Helsingin yliopiston rehtori sai avukseen ylioppilaiden valvontaan ylioppilasinspehtorin ja hänen alaisinaan kuusi pedelliä. Ylioppilaiden valvonta perustui yliopiston vuoden 1828 kurinpito-ohjesääntöön, jonka mukaan ylioppilaat eivät muun muassa saaneet liikkua kaupungilla kello 22 jälkeen, heiltä oli kielletty kortinpeluu, tupakointi kadulla sekä juopuneena esiintyminen.Mikä on pedelli? Mikä on kursori? Yliopistolainen 5/1996 Helsingin yliopistossa ylioppilasinspehtorin virka lakkautettiin vuonna 1870 ja pedellien virat muuttuivat 1900-luvun alussa tavallisiksi vahtimestarien viroiksi, kun yliopiston kurinpitosäännöksiä höllennettiin. Vuonna 1996 Helsingin yliopistossa oli kaksi kursoria ja kuusi pedelliä. ==Katso myös== *Kursori == Lähteet == Luokka:Yliopiston virat
Andrei Kabanov

Andrei Anatolevitš Kabanov (, s. 2. maaliskuuta 1977 Uljanovsk) on venäläinen jääpalloilija, pelipaikaltaan hyökkääjä. Hän edustaa Lokomotiv Orenburgia ja omaa niin Venäjän kuin Valko-Venäjänkin kansalaisuuden. Kabanovin kasvattajaseura on Uljanovskin Volga, jossa hän pelasi viiden kauden ajan vuosina 1994-1999. Sen jälkeen hän on pelannut Volgan lisäksi useissa seuroissa pääosin toisekis korkeinta sarjatasoa. Seuroja ovat olleet Lokomotiv Orenburg, Cheremsan Dimitrovgrad, Universal Saratov, Murmansk, Syktyvkar ja Vympel Korolojov. Kabanov edusti 2015 MM-kisoissa Valko-Venäjää ja voitti kisojen maalipörssin 15 maalilla. ==Lähteet== * Kabanov Bandysidan- tietokannassa * Kabanov rusbandy.ru-tietokannassa Luokka:Venäläiset jääpalloilijat Luokka:Valkovenäläiset jääpalloilijat Luokka:Vuonna 1977 syntyneet Luokka:Elävät henkilöt
Palaeodictyoptera

Palaeodictyoptera on kivihiilikaudelta permikaudelle elänyt esihistoriallinen hyönteislahko. Ne kuuluvat fossiiliaineistossa varhaisimpiin siivekkäisiin hyönteisiin. == Piirteitä == Palaeodictyoptera-lahkon lajit muistuttavat etäisesti nykyisiä sudenkorentoja. Etu- ja takasiivet ovat selkeästi kuvioidut, kuvioiden erottuessa jopa fossiloituneissa yksilöissä. Siipisuonitus on ryhmälle tunnusomainen, hyvin alkeellinen ja poikkisuonia on erittäin runsaasti. Etusiivet ovat pitkänomaiset ja takasiivet kolmiomaiset. Erikoisena ja tunnusomaisena piirteenä keskiruumiin ensimmäiseen jaokkeeseen (prothorax) liittyvät selvästi siipimäiset ulokkeet (archedictyon), joiden vuoksi siipiä näyttäisi olevan kolme paria, joskin etummainen pari on selvästi oikeita siipiä pienempi. Lajien koko vaihtelee keskikokoisesta hyvin suureen ja kookkaimpien lajien siipiväli on ollut 550 mm. Takaruumiin kärjen perälisäkkeet ovat erittäin pitkät, noin kaksi kertaa takaruumiin pituiset. Erikoiset, nokkaa muistuttavat suuosat, ovat imevät ja samanlainen suuosien rakenne tunnetaan ainoastaan esihistoriallisesta ylälahkosta Palaeodictyopteroida, johon myös tämä ryhmä kuuluu.Tree of Life Web Project. 2002. Paleodictyopteroidea. Version 01 January 2002 (temporary). http://tolweb.org/Paleodictyopteroidea/8264/2002.01.01 in The Tree of Life Web Project, http://tolweb.org/ Euroopasta, Aasiasta ja Pohjois-Amerikasta löytyneistä fossiileista on voitu määrittää useita satoja eri lajeja. == Lähteet == Luokka:Siipikantaiset Luokka:Esihistorialliset selkärangattomat
Sergei Jusupov

Sergei Aleksandrovitš Jusupov (, s. 18. helmikuuta 1980 Irkutsk, Neuvostoliitto) on venäläis-valkovenäläinen jääpalloilija, joka edustaa Venäjän toiseksi korkeimmalla sarjatasolla pelaavaa Lokomotiv Orenburgia. Sergei Jusupov on pelannut Venäjän pääsarjassa Irkutskin Sibskanassa, Kazanin Raketassa ja Habarovsk SKA-Neftjanikissa. Jusupov pystyi kahden passin miehenä pelaamaan Valko-Venäjänä maajoukkueessa, jossa hän pelasi ensimmäisen kerran vuoden 2015 kisoissa. Niissä hän teki kaikkiaan 11 maalia ja oli kisojen kolmanneksi parhain maalintekijä. ==Lähteet== * Bandysidan: Sergei Jusupov * Rusbandy.ru: Sergei Jusupov Luokka:Valkovenäläiset jääpalloilijat Luokka:Venäläiset jääpalloilijat Luokka:Vuonna 1980 syntyneet Luokka:Elävät henkilöt
Bernhard Niederberger

Bernhard Niederberger (s. 29. syyskuuta 1993) on sveitsiläinen alppihiihtäjä, joka edustaa Beckenried-Klewenalp-seuraa. Niederberger kilpaili alppihiihdon maailmancupissa ensimmäisen kerran Adelbodenin pujottelussa tammikuussa 2013. Ensimmäiset maailmancupin pisteensä hän saavutti Zagrebin pujottelussa tammikuussa 2015 oltuaan 21:s. == Lähteet == == Aiheesta muualla == *Bernhard Niederbergerin kotisivut Luokka:Sveitsiläiset alppihiihtäjät Luokka:Vuonna 1993 syntyneet Luokka:Elävät henkilöt
Taatsin seita

Taatsin seita on noin kymmenen metriä korkea luonnon kivipatsas joka sijaitsee Taatsinjärven pohjoisrannalla Kittilän kunnan luonaisosassa 11 kilometrä Pokan kylästä luoteeseen. Seita on ollut tunnettu uhrauspaikka jonne vietiin uhrilahjoiksi peurahirvaan ja poronsarvia sekä siian, taimenen ja hauen päitä. Kivipatsaan päällä oli aiemmin neljän tuulen lakin mallinen huippu jonka Samuli Paulaharjun tallettaman muistitiedon mukaan uskottomat Partakon Mikko ja Jussilan Aapo, vierittivät alas. Noin sata metriä Taatsin seidasta länteen kohoaa Taatsinjärvestä korkea Taatsinkirkoksi kutsuttu kalliopahta. Pahtaa on aikoinaan käytetty metsäpeuranpyynnissä apuna kun sen laelta on ajettu peuralaumoja järveen. Taatsinkirkon laella on perimätiedon mukaan pidetty kirkonmenoja ja kallion on kirkonpenkkejä muistuttavia kiviryhmiä. Taatsin seidan luokse johtaa polku ja aiemmin paikalla oli myös portaat levähdys- ja näköalatasanteineen mutta nämä ovat nykyisin lahonneet pois. Taatsinjärven rannalla on autiotupa ja järvelle pääsee autotietä pitkn. Retkipaikka: Taatsin seita, seidoista mahtavinLuontoon.fi : Taatsin seita ja TaatsinkirkkoSeitakuvia-blogi 18.9.2014 : Taatsin seita Taatsin seidan lähistöltä on löydetty kodan keskusliesiä, kivikautisia asuinpaikkoja ja yli 50 kuoppaa käsittävä pyyntikuoppajärjestelmä. Vanhimmat seidan luota löydetyt luut ovat 900 vuotta vanhoja. Kadonneen kulttuuriperinnön metsästäjät - Blogi Metsähallituksen talousmetsien kulttuuriperintöinventoinnista 19.6.2013 : Taatsin seita Kittilässä paljastaa salojaan == Lähteet == Luokka:Kittilän luonto Luokka:Pyhät luonnonkohteet Luokka:Suomen luonnonnähtävyydet
Penningbyn linna

Penningbyn linna on Ruotsissa Norrtäljen kunnassa sijaitseva rakennus. Se on rakennettu todennäköisesti 1400-luvun lopussa ja rakennuttajana toimi Birgitta Torsdotter Bonde. Penningby on yksi harvoista Kustaa Vaasan ajan ruotsalaisista linnoista, jonka on rakentanut yksittäinen ihminen. Linna on puolustuslinna. Sitä ympäröi englantilainen puisto, jonka rakennutti kreivitär Maria Juliana von Rosen 1800-luvun alussa. Alkuperäisessä rakennuksessa on ollut kolme kerrosta. Päärakennus on luultavasti ollut kaksoistalo eli kaksi rakennusta sijaitsi vierekkäin pitkät sivut yhdensuuntaisesti. Nykyään linna on erinäköinen, koska tulipalo vuonna 1881 muutti rakennuksen ylimpiä osia. Kahdessa kellarikerroksessa on edelleen jäljellä keskiaikainen pohjaratkaisu. ==Lähteet== * Stockholms läns museum: Penningby ==Aiheesta muualla== * Slottsguiden * Linnan esittely Norrtäljen kunnan sivuilla * Besöksmål Luokka:Tukholman läänin linnat Luokka:Norrtäljen kunnan rakennukset ja rakennelmat
Vasili Granovski

Vasili Konstantinovitš Granovski (, s. 16. elokuuta 1985, Habarovsk Neuvostoliitto) on venäläinen puolustajana pelaava jääpalloilija, joka edustaa Moskovan Dynamoa. ==Saavutukset== Seurajoukkueissa * 6 Venäjän mestaruutta vuosina 2007, 2008, 2009, 2010, 2012 ja 2013 Moskovan Dynamon riveissä, * 3 Venäjän mestaruushopeaa 2011, 2014 ja 2015 Moskovan Dynamon riveissä, * 3 Jääpallon maailmancup voittoa: 2006, 2007 ja 2013 Moskovan Dynamon riveissä, * 3 Jääpallon Euroopan cup voittoa: 2006, 2008 ja 2009 Moskovan Dynamon riveissä, * 3 Jääpallon Champions Cup voittoa: 2006, 2008 ja 2013 Moskovan Dynamon riveissä. Maajoukkueessa * 3 maailmanmestaruutta vuosina 2007, 2011 ja 2015, * maailmanmestaruushopeaa vuonna 2012. ==Lähteet== * Granovski Bandysidan-tietokannassa * Granovski rusbandy.ru-tietokannassa * Granovski Moskovan Dynamon sivuilla * Granovski narod.ru tietokannassa Luokka:Venäläiset jääpalloilijat Luokka:Vuonna 1985 syntyneet Luokka:Elävät henkilöt
Laktoyyliglutationilyaasi

Laktoyyliglutationilyaasi eli glyoksalaasi I on useissa eliöissä esiintyvä entsyymi, joka osallistuu myrkyllisten ketoaldehydien detoksifointiin. Entsyymi isomeroi ketoaldehydien ja glutationin muodostaman hemitioasetaalin S-2-hydroksyyliasyyliglutationijohdannaiseksi. Laktoyyliglutationilyaasin EC- numero on EC 4.4.1.5. ==Toiminta== Laktoyyliglutationilyaasin substraatteja ovat muun muassa glyoksaali, metyyliglyoksaali, fenyyliglyoksaali, hydroksipyruvaldehydi ja 4,5-dioksovaleriaanahappo. Nämä muodostavat ilman entsyymikatalyysiä glutationin kanssa hemitioasetaalin, jonka entsyymi isomeroi. Entsyymiä esiintyy erityisesti mitokondrioissa niin eläimissä, kasveissa, sienissä kuin baktteereissakin. Eläinten, kasvien ja mikrobien entsyymi on kahdesta samanlaisesta yksiköstä koostuva dimeeri ja sienten laktoyyliglutationilyaasit ovat monomeereja. Ihmisen laktoyyliglutationilyaasin molekyylimassa on 46 kDa. Entsyymi vaatii toimiakseen koentsyymikseen sinkki-ionin, mutta myös eräät muut kahdenarvoiset ionit kuten koboltti- ja nikkeli-ionit voivat toimia koentsyymeinä, mutta tällöin entsyymin aktiivisuus on alhaisempi. Laktoyyliglutationilyaasi on tärkeä tavanomaisten biokemiallisten reaktioiden sivutuotteina muodostuvien erittäin reaktiivisten glyoksaalin ja metyyliglyoksaalin myrkyllisyyden vähentämisessä. Metyyliglyoksaalilla ja glyoksaalilla voi olla osuutta diabeteksen ja neurodegeratiivisten sairauksien kuten Alzheimerin taudin kehittymiseen. Eräitä glutationin johdannaisia, jotka toimivat laktoyyliglutationilyaasin inhibiittoreina on tutkittu antibiootteina ja syöpälääkkeinä. ==Lähteet== Luokka:Lyaasit